नए अनुभव लेकर लौटे कलेक्टर शर्मा
शाजापुर | पिछले करीब सवा माह 15 नवंबर से 24 दिसंबर तक आईएएस ट्रेनिंग पर रहने के बाद सोमवार को कलेक्टर राजीव शर्मा दफ्तर पहुंचकर काम शुरू कर देंगे। हालांकि वे 26 दिसंबर को ही शाजापुर लौट आए थे और उन्होंने ज्वाइन कर लिया। लेकिन शासकीय अवकाश के कारण कार्यालय नहीं जा सके। कलेक्टर शर्मा ने बताया देशभर के 11 प्रदेशों के 40 आईएएस अफसरों के साथ उन्हें कई नए अनुभव मिले है। ट्रेनिंग के दौरान कोलकाता, गुवाहाटी, नगालैंड, मेघालय, चेन्नई, कोलंबो, केंडी और गाले का भ्रमण किया।
बीज सम्मेलन आज
आगर-मालवा | धीरूभाई अंबानी की जयंती पर सोमवार को रिलायंस फाउंडेशन द्वारा प्रवर्तित अवंतिका आत्म निर्भर कृषक प्रोड्यूसर कंपनी से जुड़ी सभी जागरूक किसान समितियों का बीज सम्मेलन का आयोजन छावनी नाका स्थित सहकारी प्रशिक्षण केंद्र पर किया जा रहा है। यह जानकारी टीम लीडर रिलायंस फाउंडेशन राजीव श्रीवास्तव ने दी।
hin_Deva hin_Deva hin_Deva hin_Deva